Diari Oficial de la Generalitat Valenciana


Sumari del DOGV 8974, del 14-12-2020 (2020/10184)

RESOLUCIÓ de 7 de desembre de 2020, de la Universitat Jaume I, per la qual es convoquen a concurs d'accés places del cos de catedràtics i catedràtiques d'universitat.
----------------------------------------------------------------------------------------------------------------------------------------------------------------------

### Dades del document

Número de DOGV
:   8974

Data del DOGV
:   14-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/10750


Data del document
:   07-12-2020

Organisme emissor
:   Universitat Jaume I de Castelló

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 7 de desembre de 2020, de la Universitat Jaume I, per la qual es convoquen a concurs d'accés places del cos de catedràtics i catedràtiques d'universitat. [2020/10377]  
De conformitat amb el que es disposa en l'article 63 de la Llei orgànica 6/2001, de 21 de desembre, d'Universitats, modificada per la Llei orgànica 4/2007, de 12 d'abril (d'ara en avant LOU); el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris (d'ara en avant RDCA); l'article 100 dels Estatuts de la Universitat Jaume I de Castelló, aprovats pel Decret 116/2010, de 27 d'agost, del Consell (d'ara en avant EUJI); el reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I de Castelló, aprovat pel Consell de Govern núm.5, de 14 de maig de 2020 (d'ara en avant RCAUJI).  
Aquest Rectorat, conforme a l'acord del Consell de Govern de 26 de novembre de 2020 i el que s'estableix en el paràgraf segon de l'article 62 de la Llei orgànica 6/2001, de 21 de desembre, d'Universitats, en la redacció donada per la disposició final segona del Reial Decret llei 10/2015, d'11 de setembre (BOE 12 de setembre), ha resolt convocar a concurs d'accés les places de promoció interna que es detallen en l'annex I de la present resolució, dotades en l'estat de despeses del pressupost de la Universitat Jaume I de Castelló, amb subjecció a les següents  
  
  
Bases de la convocatòria  
  
Primera. Normes generals  
Als presents concursos els serà aplicable la LOU; la Llei 39/2015, d'1 d'octubre, del procediment administratiu comú de les administracions públiques (d'ara en avant LPAC); el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (d'ara en avant TREBEP); el Reial decret 1312/2007, de 5 d'octubre; el RDCA; els EUJI; la RCAUJI; les presents bases de convocatòria; les normes de general aplicació i en el no previst, les disposicions estatals que regulen el règim general d'ingrés en les Administracions Públiques.  
  
Segona. Requisits generals de les persones candidates  
2.1. Per a ser admeses en els citats concursos, les persones aspirants han de reunir els següents requisits generals:  
a) Ser espanyol o nacional d'un Estat membre de la Unió Europea o nacional d'aquells Estats, als quals, en virtut de tractats internacionals celebrats per la Unió Europea i ratificats per Espanya, siga aplicable la lliure circulació de treballadors.  
També podran participar-hi el cònjuge dels espanyols i dels nacionals d'altres Estats membres de la Unió Europea, sempre que no estiguen separats de dret. Així mateix, amb les mateixes condicions, podran participar-hi els descendents menors de vint-i-un anys o majors d'edat que siguen dependents. Així mateix, podran participar-hi les persones aspirants de nacionalitat estrangera no comunitària quan, en l'Estat de la seua nacionalitat, als espanyols se'ls reconega aptitud legal per a ocupar en la docència universitària posicions anàlogues a les dels funcionaris dels cossos docents universitaris espanyols, a l'efecte dels quals el Consell d'Universitats recaptarà informe dels ministeris d'Afers Exteriors i d'Administracions Públiques.  
b) Tindre complits els setze anys i no haver assolit l'edat de jubilació.  
c) Posseir la capacitat funcional per a l'acompliment de les tasques.  
d) No haver sigut separat, mitjançant expedient disciplinari, del servei de qualsevol de les Administracions Públiques, ni trobar-se inhabilitat per a l'acompliment de les funcions públiques per sentència judicial ferma. En el cas dels aspirants que no posseïsquen la nacionalitat espanyola, el compliment d'aquest requisit comportarà no trobar-se sotmesos a sanció disciplinària o condemna penal que impedisca en el seu Estat l'accés a la funció pública.  
  
Tercera. Requisits específics de les persones candidates  
3.1. Les persones sol·licitants han de reunir els requisits específics que a continuació s'assenyalen:  
a) Estar acreditades per al Cos Docent de Catedràtics d'Universitat.  
  
b) Ser personal funcionari de carrera del Cos de Professors Titulars d'Universitat o de l'Escala d'Investigadors Científics dels Organismes Públics d'Investigació, que hagen prestat, com a mínim, dos anys de serveis efectius sota aquesta condició.  
3.2. Els requisits establits en la present base hauran de complir-se en el moment de finalitzar el termini de presentació de sol·licituds i mantindre's fins al moment de la presa de possessió com a funcionari de carrera.  
  
Quarta. Sol·licituds  
4.1. Els qui desitgen participar en aquest procés selectiu podran realitzar la seua inscripció en el termini de vint dies hàbils a partir del següent al de la publicació de la present convocatòria en el BOE.  
Les sol·licituds han de presentar-se per via electrònica. El tractament de la informació per mitjans electrònics tindrà en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que li siguen aplicables. Per a presentar la sol·licitud per via electrònica és necessari posseir un certificat digital de signatura electrònica, el DNI electrònic o el sistema d'identificació Ug@tw. Quan s'utilitze l'opció de Registrar compte amb usuari s'haurà d'adjuntar còpia del DNI. La sol·licitud es formalitzarà en línia a través del Registre Electrònic de la Universitat Jaume I, mitjançant el Tauler d'Anuncis Oficial (TAO):   
  
https://www.uji.es/seu/info-adm/tao/  
Junt amb la sol·licitud, que s'adjunta en l'annex II, s'ha d'entregar la següent documentació en format PDF:  
a) Fotocòpia del document nacional d'identitat vigent. En el cas de les persones que no tinguen la nacionalitat espanyola, s'ha de presentar una fotocòpia del document acreditatiu de la nacionalitat, targeta d'identitat o una fotocòpia del passaport.  
b) Certificacions en què s'acredite el compliment dels requisits específics que assenyala la base tercera per a participar en el concurs d'accés.  
4.2. Drets d'examen i forma de pagament  
L'import de la taxa per drets d'examen serà de 30 euros.  
4.2.1. Bonificacions  
Els membres d'una família nombrosa de categoria general o d'una família monoparental de categoria general gaudiran d'una bonificació del cinquanta per cent de la quota íntegra, és a dir, l'import serà de 15 euros.  
4.2.2. Exempcions  
Estan exempts del pagament de la taxa:  
a) Els membres d'una família nombrosa de categoria especial o d'una família monoparental de categoria especial.  
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
c) Les persones amb un grau de discapacitat igual o superior al 33 per cent.  
d) Les persones que estiguen en situació d'exclusió social i aquesta s'acredite per l'òrgan competent en matèria de benestar social de l'ajuntament de residència.  
4.2.3. Forma de pagament  
El pagament de la taxa es realitzarà mitjançant targeta de crèdit o dèbit, a través de l'enllaç previst en la corresponent convocatòria publicada en el TAO, optant per la bonificació en el cas que es tinga dret.  
4.2.4. La sol·licitud s'acompanyarà d'un certificat acreditatiu de la bonificació o exempció del pagament de la taxa.  
L'abonament dels drets d'examen o, si escau, la justificació de la concurrència d'alguna de les causes d'exempció total o parcial d'aquests ha de fer-se dins de termini de presentació de sol·licituds. En cas contrari es procedirà a l'exclusió de la persona sol·licitant. En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial del mateix suposarà la substitució del tràmit de presentació, dins del termini i en la forma escaient, de la sol·licitud de participació en el procés selectiu.  
  
4.3. Procedirà la devolució de les taxes per drets d'examen únicament en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
  
Cinquena. Admissió d'aspirants  
5.1. Finalitzat el període de presentació de sol·licituds, si totes les sol·licituds presentades s'ajusten en tots els seus extrems a la convocatòria, el Rectorat de la Universitat Jaume I dictarà, en el termini màxim de vint dies hàbils, una resolució en la qual elevarà a definitiu el llistat de persones aspirants admeses. En cas contrari, i en el mateix termini, el Rectorat dictarà una resolució en la qual es declararà aprovat el llistat provisional de persones admeses i excloses, i s'indicarà, respecte a aquestes últimes, la causa d'exclusió, indicant a les persones interessades que, si no l'esmenen en el termini improrrogable de deu dies hàbils, perdran el dret. Finalitzat aquest termini, s'elevarà a definitiu el llistat provisional amb les modificacions que procedisquen.  
  
5.2. Aquestes resolucions es publicaran en el Tauler d'Anuncis Oficial de la Universitat Jaume I (http://www.uji.es/seu/info-adm/tao/).  
5.3. Contra la resolució que aprova el llistat definitiu de persones admeses, les que hagen resultat excloses podran interposar un recurs en els termes previstos en els articles 123 i següents de la LPAC.  
  
  
Sisena. Comissions dels concursos d'accés, desenvolupament del concurs, proposta de provisió y Comissió de Reclamacions  
6.1. La composició de les comissions, que figuren com a annex I d'aquesta convocatòria, el règim de substitucions dels seus membres, la constitució d'aquestes, el desenvolupament del concurs i la proposta de provisió, s'efectuaran conforme al RCAUJI, articles 5 al 9.  
6.2. Els criteris generals d'avaluació d'aplicació per a les comissions seran els previstos en l'annex III.  
6.3. Contra la proposta de la Comissió dels Concursos d'Accés, els concursants podran presentar reclamació davant el Rectorat en el termini màxim de deu dies hàbils comptadors a partir del següent al de la seua publicació.  
  
Setena. Proposta de provisió de places i nomenaments  
7.1. A la vista de la puntuació atorgada a les persones aspirants en la prova, la Comissió procedirà a realitzar la proposta de la candidatura per a ocupar la plaça, tenint en compte que, en cap cas, la Comissió pot proposar que ha superat el procés selectiu un nombre superior de persones aspirants al de places convocades. Qualsevol proposta de persones aprovades que contravinga el que s'estableix serà nul·la de ple dret.  
  
7.2. El concurs pot concloure amb la proposta de la Comissió de no provisió de plaça, tenint en compte el que es disposa en la normativa d'aplicació.  
7.3. La proposta motivada de provisió es farà pública en el termini màxim de cinc dies naturals des de l'endemà a la finalització de la prova, en el lloc de celebració del concurs i en el tauler d'anuncis del Departament al qual estiga adscrita la plaça. La proposta de provisió indicarà els possibles mitjans d'impugnació que podran utilitzar les persones interessades i romandrà exposada, almenys, fins a la finalització del termini per a interposar recurs administratiu.  
7.4. El president o presidenta de la Comissió, una vegada efectuada i publicada la proposta de provisió, remetrà al Rectorat, en un termini màxim de cinc dies naturals, un exemplar de totes les actes i informes, al costat d'una certificació del secretari o secretària de la Comissió sobre l'inici del període d'exposició pública de la proposta de provisió.  
  
7.5. El candidat o candidata proposat presentarà, en el termini màxim dels 20 dies hàbils següents al de la finalització de l'actuació de la comissió, en el Registre General de la Universitat o per qualsevol dels altres procediments assenyalats en l'article 16 de la Llei 39/2015, d'1 d'octubre, del procediment administratiu comú de les administracions públiques:  
- La documentació acreditativa del compliment dels requisits establits en la convocatòria.  
- Els requisits generals per a l'accés a la funció pública:  
a) Una fotocòpia del document nacional d'identitat o, si no es té la nacionalitat espanyola, del document oficial equivalent que acredite la seua nacionalitat en vigor.  
b) Certificat de posseir la capacitat funcional per a l'acompliment de les tasques, expedit per la Unitat de Prevenció i Gestió Mediambiental de l'UJI.  
c) Una declaració jurada de no haver estat separat o separada per resolució ferma d'expedient disciplinari, del servei de cap administració pública (de l'Estat, autonòmica, local o institucional), ni estar inhabilitat o inhabilitada per sentència ferma per a l'exercici de les funcions públiques.  
Si es tracta de persones nacionals de la resta estats membres de la Unió Europea o d'algun Estat al qual en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors i treballadores, aquestes hauran d'acreditar, mitjançant declaració jurada o promesa, que no es troben sotmeses a sanció disciplinària o condemna penal que impedisca, en el seu Estat, l'accés a la funció pública, de conformitat amb el que s'estableix en l'article 7.2 del Reial decret 543/2001, de 18 de maig.  
d) La documentació acreditativa de reunir els requisits que estableix l'article 4 del RDCA.  
Les persones que tinguen la condició de funcionaris o funcionàries de carrera en actiu estan exemptes de justificar la documentació i els requisits, però han de presentar un certificat del ministeri o l'organisme de què depenen per a acreditar aquesta condició i totes les circumstàncies que consten en el seu full de serveis.  
7.6. El Rectorat, en un termini màxim de 30 dies hàbils des de l'endemà a la publicació de la proposta de provisió, procedirà al nomenament de la persona proposada. El nomenament, que s'inscriurà en el corresponent registre de personal i especificarà la denominació de la plaça, el cos i l'àrea de coneixement i el centre al qual s'adscriu, i també el número corresponent en la relació de llocs de treball, serà publicat en el BOE, en el Diari Oficial de la Generalitat Valenciana i en el Tauler d'Anuncis Oficials de la Universitat Jaume I (TAO-UJI) i comunicat als registres corresponents i al Consell d'Universitats.  
  
7.7. En el termini màxim de 20 dies hàbils, comptadors des de l'endemà de publicació del nomenament en el BOE, el candidat o candidata proposat prendrà possessió de la seua plaça, moment en el qual s'adquirirà la condició de funcionari o funcionària del cos docent universitari de què es tracte, amb els drets i els deures que li són propis.  
  
7.8. La plaça obtinguda després del concurs d'accés haurà d'exercir-se durant dos anys, almenys, abans de poder participar en un nou concurs per a obtindre una plaça en una altra universitat.  
  
Vuitena. Protecció de dades personals  
8.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, informem que el responsable del tractament de les dades tractades a fi d'aquesta convocatòria és la Universitat Jaume I de Castelló.  
  
8.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball de la present convocatòria.  
8.3. No estan previstes cessions o transferències internacionals de les dades personals tractades.  
8.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 15/1999. Aquests drets s'exerciran, per escrit, davant la Secretaria General de la Universitat. https://ujiapps.uji.es/reg/rest/publicacion/solicitud\_generica  
8.5. En cas de reclamació, l'autoritat competent és l'Agència Espanyola de Protecció de Dades.  
8.6. Les dades es conservaran en virtut de la legislació aplicable al present tractament.  
  
  
Novena. Reclamacions  
9.1. Contra la proposta de la Comissió es podrà presentar reclamació davant del Rectorat en el termini màxim de 10 dies hàbils. Admesa a tràmit la reclamació, se suspendran els nomenaments fins a la seua resolució definitiva.  
9.2. La proposta de resolució al Rectorat d'aquestes reclamacions correspondrà a la Comissió de Reclamacions, prevista en l'article 66.2 de la Llei orgànica 6/2001, de 21 de desembre, d'Universitats, i en l'article 103 dels Estatuts d'aquesta Universitat.  
9.3. Aquesta Comissió estarà formada per set catedràtics i catedràtiques d'universitat, de diferents àrees de coneixement, amb àmplia experiència docent i investigadora, triats pel Claustre d'aquesta Universitat per majoria absoluta dels seus membres i és admissible a l'efecte d'aquesta elecció el vot anticipat, per un període de quatre anys. La seua renovació es realitza a parts iguals cada dos anys. Serà presidida pel catedràtic o catedràtica d'universitat més antic i exercirà les funcions de secretaria el catedràtic o catedràtica d'universitat amb menor antiguitat.  
  
9.4. La Comissió examinarà l'expedient relatiu al concurs per a vetlar pel compliment de les garanties establides en l'apartat 1 de l'article 64 de la Llei orgànica 6/2001, de 21 de desembre, i ratificarà o no la proposta reclamada en el termini màxim de tres mesos. En aquest últim cas, es retrotraurà l'expedient fins al moment que es va produir el vici, i la Comissió del Concurs haurà de formular nova proposta.  
  
La citada Comissió de Reclamacions valorarà els aspectes purament procedimentals, i verificarà l'efectiu respecte, per part de la Comissió del Concurs, de la igualtat de condicions de les persones aspirants i dels principis de mèrit i capacitat de les mateixes en el procediment del concurs d'accés.  
9.5. La Comissió de Reclamacions escoltarà a les persones membres de la Comissió contra la resolució de la qual s'haja presentat la reclamació, i a les persones participants. Podrà, així mateix, sol·licitar informes d'especialistes de reconegut prestigi.  
9.6. La resolució del Rectorat, prèvia proposta vinculant de la Comissió de Reclamacions, esgota la via administrativa i serà impugnable davant la jurisdicció contenciosa administrativa.  
  
Castelló de la Plana, 7 de desembre de 2020.- La rectora, i per delegació de competència (Resolució de 12.06.2018, DOGV de 14.06.2018), el vicerector d'Ordenació Acadèmica i Professorat: José Joaquín Gual Arnau.  
  
  
ANNEX I  
  
Cos: catedràtics i catedràtiques d'universitat  
  
Classe de convocatòria: concurs per a l'accés al Cos de Catedràtics d'Universitat  
  
1. Àrea de Coneixement: Història de l'Art  
Número de Places: Una. Plaça número: 19636  
Departament: Història, Geografia i Art  
Perfil docent: Patrimoni artístic iberoamericà en el grau en Història i Patrimoni  
Perfil investigador: 5506.08 Història de l'Art, 5505.06 Iconografia  
  
Comissió titular  
President/a: Miguel Ángel Zalama Rodríguez. CU Universidad de Valladolid  
Vocal 1: Francisco Javier Pizarro Gómez. CU Universidad de Extremadura  
Vocal 2: María Luisa Bellido Gant. CU. Universidad de Granada  
  
Comissió suplent  
President/a: Luís Arciniega García. CU. Universitat de València  
Vocal 1: Rafael García Mahiques. CU. Universitat de València  
Vocal 2: Reyes Escalera Pérez. CU. Universidad de Granada  
  
  
  
2. Àrea de Coneixement: Estadística i Investigació Operativa  
Número de Places: Una Plaça número: 19805  
Departament: Matemàtiques  
Perfil docent: Matemàtiques II en el grau en Disseny Industrial i Desenvolupament de Productes  
Perfil investigador: 1209.09 Anàlisi Multivariant, 1203.04 Intelligència Artificial, 1209.99 Estadística. Altres (Anàlisi de dades funcionals (Codi 62R10 segons «Mathematics subject Classification»).  
  
Comissió titular  
President/a: M. Enriqueta Vercher González. CU. Universitat de València  
Vocal 1: Guillermo Ayala Gallego. CU. Universitat de València  
Vocal 2: Amelia Simó Vidal. CU. Universitat Jaume I de Castelló  
  
Comissió suplent  
President/a: Miguel López Díaz. CU. Universidad de Oviedo  
Vocal 1: José Domingo Bermúdez Edo. CU. Universitat de València  
Vocal 2: María Eugenia Castellanos Nueda. CU. Universidad Rey Juan Carlos  
  
  
3. Àrea de Coneixement: Mecànica de Fluids  
Número de Places: Una Plaça número: 19944  
Departament: Enginyeria Mecànica i Construcció  
Perfil docent: Mecànica de Fluids  
Perfil investigador: 2204.03 Mecànica de Fluids, 2204.99 Física de Fluids. Altres (Modelat i experimentació en fluids multifàsics), 3308.99 Enginyeria i Tecnologia del Medi Ambient. Altres (Modelat i experimentació hidrodinàmica aplicada a l'enginyeria i tecnologia ambiental)  
  
  
Comissió titular  
President/a: Carlos Martínez Bazán. CU. Universidad de Granada  
Vocal 1: Fernando Martínez Alzamora. CU. Universitat Politècnica de València  
Vocal 2: Gumersindo Verdú Martín. CU. Universitat Politècnica de València  
  
Comissió suplent  
President/a: Ignacio González Loscertales. CU. Universidad de Málaga  
Vocal 1: Amparo López Jiménez. CU. Universitat Politècnica de València  
Vocal 2: Rafael Miró Herrera. CU. Universitat Politècnica de València  
  
  
4. Àrea de Coneixement: Química Inorgànica  
Número de Places: Una Plaça número: 19502  
Departament: Química Inorgànica y Orgànica  
Perfil docent: Química Inorgànica en el grau en Química  
Perfil investigador: 2303.21 Compostos organometàllics, 2303.21-1 Síntesi de nous materials a partir de compostos organometàllics, 2303.99 Química  
Inorgànica. Altres (Catàlisi homogènia i suportada).  
  
Comissió titular  
President/a: Eduardo Peris Fajarnes. CU. Universitat Jaume I de Castelló  
Vocal 1: M. del Mar Díaz Requejo. CU. Universidad de Huelva  
Vocal 2: José María Casas del Pozo. CU. Universidad de Zaragoza  
  
Comissió suplent  
President/a: Hermenegildo García Gómez. CU. Universitat Politècnica de València  
Vocal 1: Eloisa Cordoncillo Cordoncillo. CU. Universitat Jaume I de Castelló  
Vocal 2: Eduardo García-Verdugo Cepeda. CU. Universitat Jaume I de Castelló  
  
  
5. Àrea de Coneixement: Física Aplicada  
Número de Places: Una Plaça número: 19072  
Departament: Física  
Perfil docent: Física Aplicada  
Perfil investigador: 3307.09 Dispositius Fotoelèctrics, 2211.03 Energia Solar, 2210.05 Electroquímica  
  
Comissió titular  
President/a: Juan Bisquert Mascarell. CU. Universitat Jaume I de Castelló  
Vocal 1: Carmen Martínez Tomás. CU. Universitat de València  
Vocal 2: Germà García Belmonte. CU. Universitat Jaume I de Castelló  
  
Comissió suplent  
President/a: Vicent Climent Jordà. CU. Universitat Jaume I de Castelló  
Vocal 1: Ana Cros Stotter. CU. Universitat de València  
Vocal 2: Juan P. Martínez Pastor. CU. Universitat de València  
  
  
6. Àrea de Coneixement: Física Aplicada  
Número de Places: Una Plaça número: 19324  
Departament: Física  
Perfil docent: Física Aplicada  
Perfil investigador: 3307.09 Dispositius Fotoelèctrics, 2106.01 Energia Solar, 2211.22 Metal·lúrgia.  
  
Comissió titular  
President/a: Juan Bisquert Mascarell. CU. Universitat Jaume I de Castelló  
Vocal 1: Ana Cros Stotter. CU. Universitat de València  
Vocal 2: Juan P. Martínez Pastor. CU. Universitat de València  
  
Comissió suplent  
President/a: Germà García Belmonte. CU. Universitat Jaume I de Castelló  
Vocal 1: Carmen Martínez Tomás. CU. Universitat de València  
Vocal 2: Vicente Aguilella Fernández. CU. Universitat Jaume I de Castelló.  
ANNEX III  
Criteris generals d'avaluació d'aplicació per part   
de les comissions que han de resoldre els concursos d'accés   
a les places de funcionariat dels cossos docents universitaris  
  
Per a la valoració dels candidats i candidates en els concursos d'accés a places de funcionariat docent, les comissions fixaran uns criteris específics adequats en el perfil de les places que en tot cas seran concordants amb els següents criteris generals.  
  
Catedràtics o catedràtiques d'universitat  
  
Criteris generals d'avaluació Percentatge  
Activitat i projecte investigador 50  
Activitat i projecte docent 30  
Coneixement de la llengua pròpia 5  
Coneixement de la llengua anglesa 5  
Experiència en gestió i administració 10